Er du kommet til at tage slik fra et andet barns sok - ved et uheld eller med fuldt overlæg? Så hører BT meget gerne fra dig. Send en mail til 1929@bt.dk eller skriv en besked til os her på Facebook.

Man må ikke stjæle andre børns slikposer, bare fordi man har glemt at hente slik til sit eget barn.

Det er Føtex blevet nødt til at indskærpe efter et regulært julesokkekaos i en af kædens butikker i Sønderborg.

Som i Føtex-butikker landet over tilbyder varehuset, at de lokale børn kan hænge en julesok op i butikken, hvorefter personalet fylder sokken med godter, som børnene kan komme og hente på adventssøndage.

Men det har forældre i Sønderborg ikke kunnet administrere, og derfor har Føtex været ude på Facebook med en opsang:

'Vi elsker at jule for børnene her i butikken- men må desværre se os nødsaget til at opfordre forældre til god opførsel ved tømning af børnenes julesokker. Sokken SKAL tømmes HVER søndag- hvis sokken ikke er tømt kommes der ikke en ny pose i sokken. Man tager IKKE slikposer fra andre børns sokker fordi man føler at ens eget barn er berettiget til 2 poser fordi man glemte at tømme barnets sok- det er simpelthen ikke i orden. Det skulle nødig gå fra at være en god oplevelse for alle børn- til at være en oplevelse præget af griskhed fra andre,' står der i opslaget.

Noget tyder desværre på, at de pågældende forældre ikke liker Facebook-siden, eller også sidder de og skammer sig i stilhed - i hvert fald flyder opslaget over med lutter harme kommentarer.

'Mere vil have mere. fatter ikke hvordan man kan gøre sådan - det er børnene det handler om!!!! Og hvis man så som forældre har glemt at tømme den så skal andre børn ikke bøde. julen går efterhånden mere og mere op i at skulle have mere og mere istedet for selve glæden ved alle de små ting som følger med,' skriver Facebook-brugeren Anette Johannsen.

'Hvad sker der lige for at tag fra andre børns julesok,føj hvor er det fejt,håber der sidder nogle med en grim smag i munden,' skriver Tenna Pedersen.

'Tænk at det er nødvendigt at sige det til voksne mennesker....ikk så sært at børnene bliver der efter,' skriver Maj-Britt Larsen.

Er det okay at tage slik fra en andens sok, fordi man glemte at hente i søndags og ikke vil gøre sit eget barn ked af det?

Er du kommet til at tage slik fra et andet barns sok - ved et uheld eller med fuldt overlæg? Så hører BT meget gerne fra dig. Send en mail til 1929@bt.dk eller skriv en besked til os her på Facebook.